Notum sit omnibus quod Milo, dominus Sarmatiensis, et uxor ejus Margarita, rogatu Humberti tunc temporis prioris Sarmatiensis, acceptis ab eo quatuor libris, concesserunt ecclesie sancte Marie apud idem castrum constituti, quicquid antecessores eorum vel alii fideles eidem loco, pro animabus suis contulerant aut collaturi essent, vel quicquid eadem ecclesia emptione adquisierat, aut deinceps adquisitura esset. Hoc coram multis, ut diximus, concesserunt, et quicquid idem filio suo Pontio cum ad intelligentiam veniret concedere facerent promiserunt. Testes sunt: Humbertus de Villiaco, Tebaldus de Grisine; Hugo de Tor; Hugo de Turce; Humbertus de Caldin; Abbas d’Unce; Helgo, frater ejus; Dodo Marriniaci; Milo de Verge; Hugo, filius Gislerii; Pontius, cliens; Raymbertus, Ado, Petrus, Henricus, Vualo, Gyrardus, Constantinus.